ΓΡΑΠΤΗ ΕΡΩΤΗΣΗ E-3295/02

υποβολή: Miquel Mayol i Raynal (Verts/ALE) προς την Επιτροπή

(21 Νοεμβρίου 2002)

Θέμα: Προώθηση της σιδηροδρομικής γραμμής Βαρκελώνης-Πουϊγκσερντά-Λα Τουρ ντε Καρόλ-Τουλούζης και ένταξή της στην λίστα του Έσεν

Η Λευκή Βίβλος για την πολιτική των μεταφορών στην ΕΕ κατεδείκνυε ακριβώς την ανάγκη ανάπτυξης του σιδηροδρομικού δικτύου που διασχίζει τα Πυρηναία. Πράγματι, οι ναύλοι πρόκειται να διπλασιασθούν κατά τα προσεχή 20 έτη, ενώ οι οδικοί άξονες είναι ήδη κορεσμένοι και είναι σκόπιμη η μείωση των εκπομπών αερίων που προκαλούν το φαινόμενο του θερμοκηπίου.

Ως εκ τούτου, η Επιτροπή ζητούσε να συμπληρωθεί το διευρωπαϊκό δίκτυο μεταφορών με σιδηροδρομική σύνδεση η οποία να διασχίζει τα Πυρηναία, αφήνοντας το έργο της χάραξής της στα όμορα κράτη, τα οποία απεφάσισαν την αποκατάσταση της γραμμής Σαραγόσα-Πω μέσω Κανφράν.

Δενπάρχει βεβαίως αμφιβολία ότι η αποκατάσταση της γραμμής αυτής είναι απολύτως σκόπιμη, όσον όμως αφορά το κόστος των ναύλων, η επίπτωσή της δεν θα είναι ιδιαιτέρως σημαντική.

Δεν φρονεί η Επιτροπή ότι οι οδικοί άξονες θα έπρεπε να επιδιωχθεί περαιτέρω αποσυμφόρηση του μεσογειακού οδικού δικτύου εγγράφοντας επίσης στον κατάλογο των επιλέξιμων για κοινοτική χρηματοδότηση ειδικών προγραμμάτων (την λεγόμενη λίστα του Έσεν), τον εκσυγχρονισμό της σιδηροδρομικής γραμμής Βαρκελώνης-Πουϊγκσερντά-Λα Τουρ ντε Καρόλ-Τουλούζης με την κατασκευή σήραγγας κάτω από Κογιάδα ντε Τόσες·

Απάντηση της κας de Palacio εξ ονόματος της Επιτροπής

(23 Δεκεμβρίου 2002)

Η λευκή βίβλος με τίτλο Η ευρωπαϊκή πολιτική μεταφορών με ορίζοντα το έτος 2010(1) καθώς και η πρόταση τροποποίησης των κοινοτικών προσανατολισμών για την ανάπτυξη του διευρωπαϊκού δικτύου μεταφορών που εγκρίθηκε τον Οκτώβριο του 2001(2) προτείνουν, μεταξύ των νέων συγκεκριμένων έργων, μια νέα σιδηροδρομική σύνδεσηψηλής διαμετακόμισης μέσω των Πυρηναίων.

Όσον αφορά τηνπάρχουσα σιδηροδρομική γραμμή μεταξύ Βαρκελώνης, Puigcerda, La tour de Carol και Τουλούζης, η Επιτροπή επισημαίνει ότι η γραμμή αυτή δεν εμφανίζεται στους χάρτες του διευρωπαϊκού δικτύου που περιλαμβάνονται στο παράρτημα Ι της απόφασης 1692/96/ΕΚ του Ευρωπαϊκού Κοινοβουλίού και του Συμβουλίου της 23ης Ιουνίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(3). Εξάλλου, ένας απλός εκσυγχρονισμός της μονής αυτής ορεινής γραμμής με μεγάλες κλίσεις που διέρχεται από ράχες σε μεγάλαψόμετρα έχει ελάχιστες πιθανότητες να προσφέρει επαρκή δυναμικότητα για την προσέλκυση σημαντικής εμπορευματικής κυκλοφορίας, σε αντίθεση με τον τραίνοψηλής ταχύτητας — νότιος κλάδος, που περιλαμβάνεται ήδη στον κατάλογο του Essen και με μια νέα σιδηροδρομική σύνδεσηψηλής δυναμικότητας μέσω των Πυρηναίων, την οποία έχει προτείνει η Επιτροπή.

Στο πλαίσιο μιας δεύτερης ευρύτερης τροποποίησης των κοινοτικών προσανατολισμών για την ανάπτυξη του διευρωπαϊκού δικτύου μεταφορών, η Επιτροπή έχει συγκροτήσει ομάδαψηλού επιπέδου η οποία απαρτίζεται από αντιπροσώπους των κρατών μελών και παρατηρητές από τιςποψήφιες για ένταξη χώρες.

Η αποστολή της ομάδας αυτής, η οποία είναι ανεξάρτητη από την Επιτροπή, συνίσταται στην εξέταση των προτάσεων των ενδεχόμενων συγκεκριμένων έργων που θαποβάλουν τα κράτη μέλη. Η ομάδα θα μελετήσει ιδίως τη συνέπεια κάθε έργου με τους στόχους της ευρωπαϊκής πολιτικής μεταφορών, την κοινοτική προστιθέμενη αξία του και το βιώσιμο χαρακτήρα της χρηματοδότησής του με ορίζοντα το έτος 2020. Αναμένεται ναποβάλει συστάσεις προς την Επιτροπή εντός του 2003.

(1) COM(2001)370 τελικό.

(2) COM(2001)544 τελικό.

(3) ΕΕ L 228 της 9.9.1996.